Aktas dėl Bulgarijos Respublikos ir Rumunijos stojimo sąlygų ir Sutarčių, kuriomis yra grindžiama Europos sąjunga, pritaikomųjų pataisų - VI priedas:Stojimo akto 23 straipsnyje nurodytas sąrašas: pereinamojo laikotarpio priemonės - Bulgarija - 10.Aplinka - D.Pramoninė tarša ir rizikos valdymas



Oficialusis leidinys L 157 , 21/06/2005 p. 0298 - 0301



D. PRAMONINĖ TARŠA IR RIZIKOS VALDYMAS 1. 31996 L 0061: 1996 m. rugsėjo 24 d. Tarybos direktyva 96/61/EB dėl taršos integruotos prevencijos ir kontrolės (OL L 257, 1996 10 10, p. 26) su paskutiniais pakeitimais, padarytais: - 32003 R 1882: 2003 m. rugsėjo 29 d. Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1). Nukrypstant nuo Direktyvos 96/61/EB 5 straipsnio 1 dalies, leidimų išdavimo esamiems įrenginiams reikalavimai Bulgarijoje netaikomi toliau nurodytiems įrenginiams iki kiekvienam įrenginiui nurodytos datos, kiek tai susiję su 9 straipsnio 3 ir 4 dalyse apibrėžtu įsipareigojimu eksploatuoti šiuos įrenginius laikantis teršalų išmetimo ribinių verčių, lygiaverčių parametrų arba techninių priemonių, grindžiamų geriausiais prieinamais gamybos būdais: Iki 2008 m. gruodžio 31 d.: - Yambolen – Yambol (4.1 h veikla) - Verila – Ravno Pole (4.1 veikla) - Lakprom – Svetovrachane (4.1 b veikla) - Orgachim – Ruse (4.1 j veikla) - Neochim – Dimitrovgrad (4.1 b veikla) Iki 2009 m. gruodžio 31 d.: - "Eliseyna" gara Eliseyna (2.5 veikla) Iki 2011 m. gruodžio 31 d.: - ŠE "Ruse-East" – Ruse (1.1 veikla) - ŠE "Varna" – Varna (1.1 veikla) - ŠE "Bobov dol" – Sofija (1.1 veikla) - ŠE "Lukoil Neftochim" – Burgas (1.1 veikla) - "Lukoil Neftochim" – Burgas (1.2 veikla) - "Kremikovtsi" – Sofija (2.2 veikla) - "Radomir Metali" – Radomir (2.3 b veikla) - "Solidus" – Pernik (2.4 veikla) - "Berg Montana fitingi" – Montana (2.4 veikla) - "Energoremont" – Kresna (2.4 veikla) - "Chugunoleene" – Ihtiman (2.4 veikla) - "Alkomet" – Shumen (2.5 b veikla) - "Start" – Dobrich (2.5 b veikla) - "Alukom" – Pleven (2.5 b veikla) - "Energiya" – Targovishte (2.5 b veikla) - "Uspeh"– Lukovit (3.5 veikla) - "Keramika" – Burgas (3.5 veikla) - "Stroykeramika" – Mezdra (3.5 veikla) - "Straldja keramika" – Straldja (3.5 veikla) - "Balkankeramiks" – Novi Iskar (3.5 veikla) - "Shamot" – Elin Pelin (3.5 veikla) - Keramikos įmonė – Dragovishtitsa (3.5 veikla) - "Fayans" – Kaspichan (3.5 veikla) - "Solvay Sodi" – Devnya (4.2 d veikla) - "Polimeri" – Devnya (4.2 c veikla) - "Agropolichim" – Devnya (4.3 veikla) - "Neochim" – Dimitrovgrad (4.3 veikla) - "Agriya" – Plovdiv (4.4 veikla) - "Balkanpharma" – Razgrad (4.5 veikla) - "Biovet" – Peshtera (4.5 veikla) - "Catchup-frukt" – Aitos (6.4 b veikla) - "Bulgarikum" – Burgas (6.4 c veikla) - "Serdika 90" – Dobrich (6.4 c veikla) - "Ekarisaj" – Varna (6.5 veikla) - "Ekarisaj-Bert" – Burgas (6.5 veikla). Visiškai suderinti leidimai šiems įrenginiams išduodami iki 2007 m. spalio 30 d., ir juose nurodomas atskiram įrenginiui privalomas visiško direktyvos reikalavimų įvykdymo tvarkaraštis. Šie leidimai užtikrina, kad iki 2007 m. spalio 30 d. būtų pradėta laikytis direktyvos 3 straipsnyje nustatytų bendrųjų principų, taikomų pagrindiniams veiklos vykdytojo įsipareigojimams. 2. 32001 L 0080: 2001 m. spalio 23 d. Europos Parlamento ir Tarybos direktyva 2001/80/EB dėl tam tikrų teršalų, išmetamų į orą iš didelių kurą deginančių įrenginių, kiekio apribojimo (OL L 309, 2001 11 27, p. 1) su pakeitimais, padarytais: - 12003 T: Aktu dėl stojimo sąlygų ir Sutarčių pritaikomųjų pataisų — Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimas (OL L 236, 2003 9 23, p. 33). a) Nukrypstant nuo Direktyvos 2001/80/EB 4 straipsnio 3 dalies ir III, VII ir VII priedų A dalies, sieros dioksido ir dulkių išmetimo ribinės vertės netaikomos šioms Bulgarijos įmonėms iki kiekvienam įmonės skyriui nustatytos datos: - ŠE "Varna": - 1 skyriui - iki 2009 m. gruodžio 31 d. - 2 skyriui - iki 2010 m. gruodžio 31 d. - 3 skyriui - iki 2011 m. gruodžio 31 d. - 4 skyriui - iki 2012 m. gruodžio 31 d. - 5 skyriui - iki 2013 m. gruodžio 31 d. - 6 skyriui - iki 2014 m. gruodžio 31 d. - ŠE "Bobov dol": - 2 skyriui - iki 2011 m. gruodžio 31 d. - 3 skyriui - iki 2014 m. gruodžio 31 d. - ŠE "Ruse-East": - 3 ir 4 skyriams - iki 2009 m. gruodžio 31 d. - 1 ir 2 skyriams - iki 2011 m. gruodžio 31 d. - ŠE, esanti "Lukoil Neftochim" Burgas: - 2, 7, 8, 9, 10 ir 11 skyriams - iki 2011 m. gruodžio 31 d. Šiuo pereinamuoju laikotarpiu sieros dioksido ir dulkių išmetimai iš visų kurą deginančių įrenginių pagal Direktyvą 2001/80/EB neturi viršyti šių tarpinių viršutinių ribų: - iki 2008 m.: 179700 tonų SO2 per metus; 8900 tonų dulkių per metus; - iki 2012 m.: 103000 tonų SO2 per metus; 6000 tonų dulkių per metus. b) Nukrypstant nuo Direktyvos 2001/80/EB 4 straipsnio 3 dalies ir VI priedo A dalies, azoto oksido išmetimo ribinės vertės Bulgarijoje netaikomos iki 2011 m. gruodžio 31 d. ŠE, esančios "Lukoil Neftochim" Burgas, atliekų deginimo įmonės 2, 7, 8, 9, 10 ir 11 skyriams. Šiuo pereinamuoju laikotarpiu azoto oksido išmetimai iš visų kurą deginančių įrenginių pagal Direktyvą 2001/80/EB neturi viršyti šių tarpinių viršutinių ribų: - iki 2008 m.: 42900 tonų per metus; - iki 2012 m.: 33300 tonų per metus. c) Iki 2011 m. sausio 1 d. Bulgarija pateikia Komisijai atnaujintą planą, įskaitant investicijų planą, dėl laipsniško likusių įmonių, neatitinkančių direktyvos reikalavimų, veiklos suderinimo su direktyvos nuostatomis, aiškiai nustatant acquis įgyvendinimo etapus. Šiuose planuose užtikrinama, kad išmetimai bus toliau ženkliai mažinami toliau nustatytų tarpinių tikslų, nurodytų a ir b punktuose, ypač išmetimai 2012-2014 m. laikotarpiu. Jei Komisija, ypač atsižvelgdama į poveikį aplinkai bei poreikį mažinti konkurencijos vidaus rinkoje iškraipymus dėl pereinamojo laikotarpio priemonių taikymo, mano, kad šiems tikslams pasiekti šių planų nepakanka, apie tai ji praneša Bulgarijai. Per kitus tris mėnesius Bulgarija praneša, kokių priemonių ji ėmėsi šiems tikslams pasiekti. Jei po to Komisija, pasikonsultavusi su valstybėmis narėmis, mano, kad šių priemonių nepakanka minėtiems tikslams pasiekti, ji pradeda procedūrą dėl pažeidimo pagal EB sutarties 226 straipsnį. --------------------------------------------------